《五言集句十首 其五 郊居林亭》
明代·卢龙云

养拙江湖外，鬓根已半丝。空园歌独酌，三径苦无资。

俗远风尘隔，天高秋气悲。徘徊伤寓目，许可废言诗。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。